AlexejDobrolubov/national_council_slovak_2010 huggingface dataset:
65. schôdza NR SR - 3.deň - B. popoludní
Dátum: 2022-04-28
Poslanec: Takáč, Richard (SMER - SD)
Druh vystúpenia: Vystúpenie s faktickou poznámkou

271. Ďakujem veľmi pekne za slovo, pán predsedajúci. Pán poslanec Kéry, tiež si sa viac-menej venoval, tak by som povedal, aj tomu odbornému vystúpeniu, hlavne tomu podstatnému uzneseniu v rámci svojho vystúpenia a ja by som chcel ťa, ti zopakovať niektoré tie veci, ktoré si povedal, samozrejme, ale aj povedal a doplnil ťa v tom, čo si hovoril, a to napríklad spomínaný docent JUDr. Eduard Burda, dekan právnickej fakulty, ktorý jednoznačne vo svojom rozhovore povedal pár veľmi závažných a podstatných vecí, čo sa týka uznesenia o obvinení Roberta Fica a Roberta Kaliňáka. Po prvé by som povedal, že toto rozhodnutie je nezmyselne vykonštruované. Považuje ho pán dekan za značne prehnané. Obáva sa, že však keď toto nastalo, tak je to vzorom pre umlčiavanie kritikov pôsobenia osôb vo verejnom živote. Zhodnotil tiež, že vyhľadávanie a zverejňovanie špiny na politických súperov je bežnou súčasťou politického boja. Sme to mali možnosť vidieť od roku 2010 od Igora Matoviča. Ďalej pán dekan zhodnotil a povedal, že pokiaľ ide o trestný čin založenia, zosnovania a podporovania zločineckej skupiny, čo je hneď prvá vec v tom uznesení, tak tento v danom kontexte považuje za nezmyselne vykonštruovaný. Dámy, páni z koalície, ako vám to tak ako netrkne v tých hlavách, že ako si prečítate vyjadrenie predsed... dekana právnickej fakulty, ktorý má špecializáciu tre... na, na trestné právo, hovorí o týchto nezmyselne vykonštruovaných... (Prerušenie vystúpenia časomerom.)
65. schôdza NR SR - 3.deň - B. popoludní
Dátum: 2022-04-28
Poslanec: Takáč, Richard (SMER - SD)
Druh vystúpenia: Vystúpenie s faktickou poznámkou

146. Ďakujem veľmi pekne za slovo, pán predsedajúci. Pán podpredseda Blanár, ja ti chcem poďakovať za tvoje vystúpenie, viacerí koaliční poslanci vo svojom vystúpení na jednej strane vôbec nevenovali obsahu toho, o čom sa tu dnes rozprávame, a na druhej strane sa, tak by som povedal, sťažovali na také politické vystúpenia. Ja by som chcel povedať, že je to práve, sú to určití predstavitelia, nehovorím, že všetci, ale určití predstavitelia vládnej koalície, hlavne ktorí sú v exekutíve, zabezpečili to, že prestal existovať právny štát a nastal koniec demokracie. Ty si, ty si vo svojom vystúpení sa snažil, tak by som povedal, odborne vysvetliť hlavne určité tie body z toho uznesenia a snažil si sa vysvetliť hlavne koaličným poslancom, ktorí chcú hlasovať za vydanie Roberta Fica z hľadiska väzobného stíhania, že sú tam neni ale vôbec že žiadne dôvody na to, aby bol Robert Fico stíhaný väzobne. To, že trestné oznámenia a vec bude ďalej pokračovať a nikto sa tomu nevyhýba, je jedna vec, ale druhá vec je kolúzna väzba. Tak ako máme možnosť vypočuť od viacerých, by som povedal, už prepustených z kolúznej väzby, rôznych ľudí, ktorí jednoznačne potvrdili, že táto kolúzna väzba je zneužívaná a je to vlastne určitým spôsobom ako mučiaci nástroj, ktorý používajú určití vládni predstavitelia tejto koalície. Ty si spomínal aj pána docenta Burdu, ktorý, si treba povedať, že je, je dekan právnickej fakulty a zhodou okolností je to expert na trestné právo, a musím povedať, že ten toto uznesenie rozbil ale úplne na malé kúsky a povedal, že žiaden dôvod... (Prerušenie vystúpenia časomerom.)
65. schôdza NR SR - 3.deň - B. popoludní
Dátum: 2022-04-28
Poslanec: Takáč, Richard (SMER - SD)
Druh vystúpenia: Vystúpenie s faktickou poznámkou

86. Ďakujem veľmi pekne za slovo, pán presedajúci. Pán kolega Blaha, si presne poukázal aj na poslancov zo SaS-ky, na pána Žiaka a na ďalších a ja si myslím, že po tom ich vypočutí a tých reakciách, ktoré tu dokázali predviesť, tak ako to je fakt silný materiál, ktorý teraz začali používať v tejto strane. Myslím si, že na klube asi celkom frčia od rána do večera, to, čo dokážu tu povedať. Ale na druhej strane treba povedať, že ani jeden z koaličných poslancov nevystúpil k veci. Ani jeden. Všetko krvavé oči, politické rozhodnutia. Dámy a páni, 23. 04. 2022 na Slovensku prestala, prestal existovať právny štát a nastal koniec demokracie. Vy si to vôbec neuvedomujete. Vy máte tak krvavé oči, kde vy nevidíte alebo nechcete vidieť, čo sa tu v skutočnosti v tejto krajine deje. To, čo ste začali, že po 24 rokoch, alebo dvoch rokoch, odkedy nastúpil Matovič a jeho vláda, dvoch rokoch hľadania všelijakej možnej špiny a cez vašich kajúcnikov, kde jeden človek už má 87 prípadov, v 87 prípadoch svedčí ako kajúcnik, to je proste človek, ktorý je totálne univerzálny. Svedčí od, od jedného ministerstva, druhého, tretieho cez všetky ministerstvá, naprieč všetkým inštitúciám od východu na západ, od severu na juh. A toto je jedna vec. Na druhej strane, po tom, čo ste chceli nájsť, a nič ste nenašli, tak obviníte opozičného politika, predsedu najsilnejšej parlamentnej strany spolu s právnikmi a Robertom Kaliňákom za to, že, už som to tu povedal, hovorili reálne veci o tom, že Matovič a Kiska sú zlodeji.
65. schôdza NR SR - 3.deň - A. dopoludnia
Dátum: 2022-04-28
Poslanec: Takáč, Richard (SMER - SD)
Druh vystúpenia: Vystúpenie s faktickou poznámkou

35. Ďakujem veľmi pekne za slovo, pán predsedajúci. Pani Zemanová, vaše vystúpenie presne odzrkadľuje vás a vašu politickú stranu SaS. Tak ako ste tvrdili v jednej diskusii, že netreba poskytovať zdravotnú starostlivosť seniorom, dôchodcom, lebo nie sú aktívni. Tak ako ste sa včera smiali tuto v pléne nad tým, keď Robert Fico hovoril o záhadnej smrti generála Lučanského, a proste vy ste sa smiali. Ako to je nonsens. A to presne odzrkadľuje vás a vašu stranu. Tak ako aj váš bývalý poslanec Rajtár a jeho asistent Rybanič vyťahovali, vyťahovali informácie cez pána Rybaniča ako asistenta pána Rajtára o účtoch pána Kaliňáka, tak váš poslanec v diskusii za SaS-ku Miro Žiak pomaly hovoril o tom, ako je to národný hrdina pán Rybanič, a ten rozdiel, že prečo teraz a prečo predtým on, že však on bol predtým opozičný politik. Takže tu vidíte ten kilometrový meter, by som povedal, a to je výsledok toho, že teraz ste začali trestne stíhať Roberta Kaliňáka a Roberta Fica za to, nie za to, čo tu snažíte sa 24 rokov, totálny hon na stranu SMER - sociálna demokracia, na Roberta Fica a po 24 rokoch ste zistili, že nie, žiadne trestné činy, žiadna korupcia, žiadna násilná činnosť, ale idete stíhať predsedu opozičnej politickej strany za to, že na tlačových konferenciách hovoril o tom, že Kiska s Matovičom sú zlodeji a daňoví podvodníci. Ďakujem.
64. schôdza NR SR - 1.deň - B. popoludní
Dátum: 2022-04-27
Poslanec: Takáč, Richard (SMER - SD)
Druh vystúpenia: Vystúpenie s faktickou poznámkou

56. Ďakujem veľmi pekne. Skôr by som očakával možnože reakcie faktické, ďakujem veľmi pekne každému kolegovi, ktorý reagoval, ale skôr by som čakal niečo od koaličných poslancov, ale v duchu takom, že vysvetliť alebo obhájiť, ale ja chápem, že toto je neobhájiteľné. Ako zastať si ministra vnútra Mikulca po tých všetkých zisteniach, ktoré som jednak ja rozprával a vidím, že ma aj kolegovia vo faktických dopĺňali. Ja mám pocit, že to asi málokto dokáže. To je nereálne, to všetko absolvovať a dokázať, čo dokázal minister vnútra Mikulec. A ja to berem tak, že on je na jednej strane neschopný a na druhej strane je schopný. Na jednej strane je neschopný riadiť ministerstvo vnútra, manažovať, pracovať na tom, aby to všetko fungovalo demokraticky, čestne a hlavne transparentne a v súlade so zákonom. V tomto je totálne neschopný, ale zase schopný je v tom, čo všetko sme si mali možnosť vypočuť. Podozrivý z úplatkov, porušenia právomoci verejného činiteľa. Zistenia všetkých vecí, ktoré sú evidentne známe, ako to je... nepochopiteľné veci, ako táto vládna garnitúra dokáže prekrývať tieto všetky prešľapy. A, Maroš Saloň, ty si to tak povedal, že už nebohý pán generál Lučanský to nedokáže potvrdiť, ale možnože tú komunikáciu by potvrdila rodina, keby zverejnila tú komunikáciu z toho telefónu. A ja si stále kladiem otázku a pýtam sa: Ako je možné, že rok po smrti ešte rodina nedostala vydané osobné veci, nedostala vydaný telefón? Však smrťou sa zastavuje automaticky trestné stíhanie, tým pádom hneď mali vydať. Prečo to nechcú vydať? No asi vedia, čo v tom telefóne je. A kladiem si otázku, či ten telefón sa náhodou aj nestratil alebo nestratí. A zrazu zistíme, že je to... (Prerušenie vystúpenia časomerom.)
60. schôdza NR SR - 6.deň - A. dopoludnia
Dátum: 2022-03-23
Poslanec: Takáč, Richard (SMER - SD)
Druh vystúpenia: Vystúpenie s faktickou poznámkou

114. Ďakujem veľmi pekne za slovo. Takže na všetky faktické poznámky. Kolegyne, kolegovia, zase ste svojimi faktickými poznámkami len ukázali, že nehovoríte o našej nominácii, ale hovoríte tu o poslancovi. Už som sa dozvedel, že zase lebo SMER, lebo Fico. Dámy a páni, myslím si, že ani jeden z vás nemôže pochybovať, že strana SMER - sociálna demokracia v porovnaní s koalíciou má dostatok odborných a kvalifikovaných ľudí, ktorých vie na svoje nominácie nominovať. I napriek tomu sme ako strana SMER - sociálna demokracia opätovne nominovali tohto človeka, lebo tohto človeka poznám dvadsať rokov a je to jeden slušný a morálny človek, ktorý si nezaslúži to vaše bezprecedentné kádrovanie, ktoré tu celá koalícia kádruje, dámy a páni. Vy máte tak krvavé oči a tak klapky máte na očiach, že vy sa neviete už normálne pozerať. Tie manuály, ktoré vám na centrále aj v OĽANE píšu, sú úplne choré. Už by ste ich mali začať troška meniť do svojho aktuálneho stavu a v skutočnosti zistíte, že je to jedna veľká tragédia, ktorú ste priniesli pre Slovensko, dámy a páni. To, že tu zavádzate dvojaký meter, bezprecedentné nové praktiky, nerešpektujete vôbec politické rozloženie síl, sa, dámy a páni, vám vráti. Karma je zdarma.
27. schôdza NR SR - 1.deň - B. popoludní
Dátum: 2021-04-30
Poslanec: Šofranko, Mária (OĽANO)
Druh vystúpenia: Vystúpenie s faktickou poznámkou

56. Ďakujem za slovo. 12. mája, takmer pred rokom, som skladala sľub v tomto pléne a môžem povedať, že Igor Matovič sa odvtedy, čo ho poznám, vôbec nezmenil. Vždy mu išlo v prvom rade o zdravie a životy ľudí. Áno, nie je dokonalý, ale to nie sme ani my ostatní. Chcem sa vám, bývalý pán premiér a súčasný minister financií Igor Matovič, poďakovať za vašu prácu, za vašu snahu, za vašu silu. Ďakujem. (Potlesk.)
23. schôdza NR SR - 3.deň - A. dopoludnia
Dátum: 2021-01-28
Poslanec: Šofranko, Mária (OĽANO)
Druh vystúpenia: Vystúpenie s faktickou poznámkou

138. Ďakujem veľmi pekne všetkým, ktorí prejavili svoj názor, a rada by som teda odpovedala niektorým. Pán Kočiš, správne ste povedal, že pre každé dieťa je vhodný istý typ vzdelávania. Pán Šefčík, komisionálne skúšky. Každá škola, ktorá pripravuje, každá kmeňová škola, ktorá pripravuje tieto komisionálne skúšky, si dáva veľmi záležať na tom, aby to prostredie bolo príjemné, čo najmenej stresujúce, a myslím si, že v spolupráci učitelia, rodičia a domškoláci to zvládajú. A určite je myslené aj na to. A ostatným už len veľmi pekne ďakujem.
18. schôdza NR SR - 9.deň - B. popoludní
Dátum: 2020-12-08
Poslanec: Šofranko, Mária (OĽANO)
Druh vystúpenia: Vystúpenie s faktickou poznámkou

79. Tehotenský príspevok či tehotenské štipendium je obrovským prínosom. Hlavné dôvody rodín, pre ktoré sa obávajú mať deti, sú problémy s financiami, bývaním a službami. Veľká vďaka mojím kolegom za tento príspevok, za tento návrh zákona, ktorý pomôže viac ako dvadsiatim tisíckam pracujúcich tehotných žien, ktoré si tak prilepšia, pomôžu, môžu zakúpiť výbavičku pre svoje budúce očakávané, s radosťou očakávané detičky, alebo si môžu pomôcť pri zdravotnej starostlivosti alebo pri strave. Veľmi sa teším taktiež pomoci študentkám, ktoré majú sťaženú situáciu tým, že nepracujú. Takže verím, že demokratická (demografická, pozn. red.) krivka vďaka tomuto príspevku, za ktorý veľká vďaka, porastie. Ďakujem.
18. schôdza NR SR - 3.deň - A. dopoludnia
Dátum: 2020-11-26
Poslanec: Šofranko, Mária (OĽANO)
Druh vystúpenia: Vystúpenie s faktickou poznámkou

146. Ďakujem. Pán kolega Takáč, ja by som reagovať na vašu vetu, poviem ešte pár faktov z praxe. Ak dovolíte, ja som učiteľka a chodila som s týmito deťmi na obed, naberala som im polievku a prosila, ozaj, pán kolega, ja som ich prosila, aby ten obed zjedli, pretože týkalo sa to detí zo sociálne znevýhodneného prostredia, a väčšinou tieto obedy skončili ozaj v odpade. Takže toto je môj pohľad z praxe, s ktorým som sa ja stretla. A musím povedať, že pravdou je, že nie všetci sú spokojní s týmito obedmi a nie všetci sú ich zástancami. Teda toto je moje, moja prax. Ďakujem.
16. schôdza NR SR - 6.deň - A. dopoludnia
Dátum: 2020-11-03
Poslanec: Šofranko, Mária (OĽANO)
Druh vystúpenia: Vystúpenie v rozprave

8. Vážený pán minister, vážený pán predsedajúci, vážené panie poslankyne, páni poslanci, v súlade s § 73 zákona o rokovacom poriadku som bola určená za spravodajkyňu k návrhu uvedeného zákona (tlač 263). Predkladám informáciu k predloženému vládnemu návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárske záležitosti a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predsedajúci, otvorte všeobecnú rozpravu.
16. schôdza NR SR - 6.deň - A. dopoludnia
Dátum: 2020-11-03
Poslanec: Šofranko, Mária (OĽANO)
Druh vystúpenia: Vystúpenie v rozprave

4. Vážený pán minister, vážený pán predsedajúci, panie poslankyne, páni poslanci, v súlade s § 73 zákona o rokovacom poriadku som bola určená za spravodajkyňu k návrhu uvedeného zákona, tlač 262. Predkladám informáciu k predloženému vládnemu návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre zdravotníctvo a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republike v prvom čítaní. Prosím, pán predsedajúci, otvorte všeobecnú rozpravu.
16. schôdza NR SR - 3.deň - B. popoludní
Dátum: 2020-10-22
Poslanec: Šofranko, Mária (OĽANO)
Druh vystúpenia: Vystúpenie s faktickou poznámkou

177. Ďakujem za slovo. Cieľom a poslaním zariadení je ponúknuť deťom a mladým dospelým nielen lásku a starostlivosť, ale pomôcť im čo najviac rozvíjať schopnosti a zručnosti nevyhnutné pre ich lepšiu budúcnosť. Ja oceňujem, čo páni poslanci robia pre týchto mladých dospelých. Čas, ktorý im dávate navyše, im určite pomôže. Ja si totižto ani neviem predstaviť ten deň, kedy musia odísť z centra. Neviem si predstaviť, čo cítia a ako to prežívajú. Taktiež oceňujem, že myslíte aj na zdravotne znevýhodnených. Ďakujem za vašu prácu a podporujem vás.
16. schôdza NR SR - 3.deň - A. dopoludnia
Dátum: 2020-10-22
Poslanec: Šofranko, Mária (OĽANO)
Druh vystúpenia: Vystúpenie s faktickou poznámkou

32. Ďakujem za slovo. Vytvoriť systém v kultúrno-kreatívnom priemysle je veľmi ťažké a jednotný fond by možno mohol byť východiskom. My však, bohužiaľ, musíme byť pripravení na to, že stále tu nejaká pandémia bude. Nemôžeme vyčítať nepripravenosť, pretože nepripravený bol celý svet. Ako bývalá riaditeľka kultúrneho zariadenia si neviem život bez kultúry predstaviť. Kultúra je pre nás všetkých a v tomto období pandémie nesmierne dôležitá, preto jej musíme pomôcť, preto ju musíme podporiť a mali by sme jej vzdať uznanie. Ďakujem.
9. schôdza NR SR - 4.deň - A. dopoludnia
Dátum: 2020-07-10
Poslanec: Šofranko, Mária (OĽANO)
Druh vystúpenia: Vystúpenie s faktickou poznámkou

10. Ďakujem za slovo. Podľa čl. 2 ods. 3 Ústava Slovenskej republiky hovorí: "Každý môže konať, čo nie je zákonom zakázané, a nikoho nemožno nútiť, aby konal niečo, čo zákon neukladá." Zákon teda umožňuje právo voľby. Žena, ktorá si sama alebo s partnerom naozaj naplánovala rodičovstvo, ani náhodou nepomyslí na umelé prerušenie tehotenstva. Avšak žena, ktorá bola znásilnená a ostala tehotná, zvažuje aj túto možnosť. Keď žena alebo mladý pár nie je pripravený na zodpovedné rodičovstvo, keď žije v chudobe, keď sa nevie postarať o dieťa, zvažuje aj prerušenie tehotenstva. Zákon dáva žene na výber, na výber o vlastnom živote. Na výber cesty, ktorou sa jej život má a bude uberať. Štát nevie o pocitoch ženy v tejto ťažkej situácii nič. Nemôžeme, nemôže sa stavať do pozície rozhodcu o živote a rozhodnutí ženy alebo partnerov. Som za, pomáhajme týmto ženám v správnom rozhodnutí, ochráňme život dieťaťa a ponúknime zákon, ktorý nájde podporu u konzervatívnejších aj liberálnejších poslancov. Ďakujem.
7. schôdza NR SR - 4.deň - A. dopoludnia
Dátum: 2020-05-15
Poslanec: Šofranko, Mária (OĽANO)
Druh vystúpenia: Vystúpenie s faktickou poznámkou

85. Ja by som chcela zareagovať na slová pani Žitňanskej, že nikdy nevieme, kedy budeme takúto pomoc potrebovať. Je to veľká pravda. A ja prajem všetkým zdravotne postihnutým, ktorých je na Slovensku asi pol milióna, aby sme ich v našej spoločnosti začali vnímať a vidieť, pretože sa do nášho zorného uhla pohľadu nemajú možnosť inak dostať. Naše fyzické verejné prostredie je nadizajnované pre ľudí bez zdravotného obmedzenia a toto je aj dôvod chýbajúceho kontaktu, z ktorého často pramenia nesprávne očakávania a hlavne neporozumenie toho, že ľudia so zdravotným obmedzením môžu rozvinúť svoj ľudský potenciál a ním prispieť pre dobro nás všetkých. Ďakujem pani Žitňanskej aj pani komisárke za perfektne vypracovanú správu. Veľká vďaka za vašu prácu. (Potlesk.)
7. schôdza NR SR - 4.deň - A. dopoludnia
Dátum: 2020-05-15
Poslanec: Šofranko, Mária (OĽANO)
Druh vystúpenia: Vystúpenie s faktickou poznámkou

53. Ďakujem za slovo. Pán Pročko poukazoval na chyby, ja by som chcela poukázať na nesprávnu informáciu, ktorá je uvádzaná v závere podnetu č. 21. Predmetom podnetu bolo presunutie detí z uvedenej materskej školy na Tomášikovej ulici do inej materskej školy z dôvodu pripravovaného zrušenia materskej školy na uvedenej adrese. Do tejto škôlky chodili aj deti so zdravotným znevýhodnením a poruchami správania. V závere sa uvádza okrem iného aj to, že časť detí, ktoré ostali v integrácii s intaktnou populáciou, sa presťahovali do inej budovy. To je správne. A deti s diagnostikovaným autizmom ostali v pôvodnej budove aj s pedagógmi. Táto časť nie je správna a pravdou je to, že jeden pedagóg a štyri deti s diagnostikovaným autizmom sú v inej budove. A budova materskej školy, o ktorej je reč v tomto podnete, je zatvorená a nič sa tam nedeje. Čaká teda na svoj osud. Nikto zo zamestnancov neprišiel o svoju prácu a podľa slov pani učiteľky sú deti v nových priestoroch spokojné a šťastné. Toľko pre upresnenie informácií, keďže pochádzam z tohto mesta. Ďakujem.
32. schôdza NR SR - 3.deň - B. popoludní
Dátum: 2021-06-22
Poslanec: Tabák, Romana (OĽANO)
Druh vystúpenia: Vystúpenie s faktickou poznámkou

103. Ďakujem veľmi pekne za slovo, pán predsedajúci. Pán Kuffa, tiež vám ďakujem veľmi pekne za vaše vystúpenie. Treba povedať, že súčasný stav je, žiaľ, nevyhovujúci a vôbec zvieratám nepomáha. Som skutočne rada za túto iniciatívu. Chcem iba podotknúť, že v posledných dňoch sme dostali veľa emailov od ľudí, ktorí sa na nás obracali s iniciatívou, aby sme podporili tento zákon aj v druhom čítaní. Bola som milo prekvapená, že toľkým ľuďom na Slovensku život psov na reťaziach nie je ľahostajný. Určite tento zákon podporím a v tejto aktivite treba pokračovať naďalej. V Európskej únii sa napríklad v klietkach chová približne 300 mil. zvierat. Obvykle ide o podmienky, kde majú tieto zvieratá životný priestor o veľkosti vlastného tela. Nie sú schopné sa ani len otočiť, môžu si jedine sadnúť alebo ľahnúť. Tento systém chovu zvierat je krutý a zastaraný a budem rada, ak aj v tejto oblasti nájdeme riešenia a aj chov zvierat v klietkach bude o pár rokov už len spomienku. Takže jednoznačne budem hlasovať za a, pán poslanec Šudík, vám tiež veľmi pekne ďakujem za vašu iniciatívu, robíte veľmi dobrú prácu. Ďakujem.
28. schôdza NR SR - 9.deň - A. dopoludnia - 27.05.2021
Dátum: 2021-05-27
Poslanec: Tabák, Romana (OĽANO)
Druh vystúpenia: Vystúpenie s faktickou poznámkou

72. Ďakujem veľmi pekne za slovo, pán predsedajúci. Pán poslanec Viskupič, vy už by ste si mohli uvedomiť, že ste v koalícii. Nechápem, prečo opätovne vystupujete ako opozičný poslanec. Mali ste pomenovať presne, kto za to môže, že sa nešetrilo v hojných časoch. Po bývalej vláde sme našli prázdnu kasu. Dobré ekonomické časy nevyužili na prípravu krajiny na ťažké časy, práve naopak, zneužili pre vlastné, plytké, osobné politické ambície. Pre vašu informáciu, krajiny Európskej únie zvyšujú svoje zadlženie. Musíme pomôcť rozbehnúť ekonomiku, inak to nejde. Malta o 6,1 %, Taliansko 4,8 %, Grécko 6 %, Lotyšsko 5,4 %, Litva 3,1 %, Nemecko 4,8 %. Slovensko potrebuje o 2,5 % a s tým máte problém. Majte solidaritu, tak ako to máte v názve vašej strany. A vám, pán minister Matovič, ďakujem vám. (Potlesk.)
28. schôdza NR SR - 4.deň - A. dopoludnia
Dátum: 2021-05-07
Poslanec: Tabák, Romana (OĽANO)
Druh vystúpenia: Vystúpenie s faktickou poznámkou

79. Ďakujem veľmi pekne, pán predsedajúci, aj za vašu gratuláciu. Pani komisárka Stavrovská, ďakujem veľmi pekne za vaše vystúpenie, ďakujem vám za vašu empatiu. Chcela by som vyjadriť hlavne moju podporu. Vy aj vaša práca je veľmi dôležitá pre našu spoločnosť. Je mi trochu ľúto, že je tu tak málo poslancov, ale môžem vás ubezpečiť, že mnoho ľudí vaše vystúpenie pozeralo online. Ďakujem veľmi pekne.
28. schôdza NR SR - 3.deň - B. popoludní
Dátum: 2021-05-06
Poslanec: Tabák, Romana (OĽANO)
Druh vystúpenia: Vystúpenie s faktickou poznámkou

51. Ďakujem za slovo. Škoda, že pán minister Gröhling dneska nemohol prísť. Ďakujem vám za vaše zodpovedanie, iba som potrebovala vysloviť verejne, že zápasy reprezentácie Slovenska vo všetkých športoch a zápasy medzinárodného významu ako hádzanárska SEHA liga by mali mať tie výnimky tiež. Ďakujem. Milanová, Natália, ministerka kultúry SR 52. Ja si dovolím len povedať vlastne a zopakovať už to, čo som povedala aj v predchádzajúcom príspevku, že naozaj teraz v stredu na vláde by sme mali prebrať aktuálny COVID automat, jeho súčasťou bude aj tzv. ten športový semafor, ktorý, si myslím, že už by mal priniesť práve aj tých divákov na tie tribúny športových podujatí.
25. schôdza NR SR - 7.deň - B. popoludní - 01.04.2021
Dátum: 2021-04-01
Poslanec: Tabák, Romana (OĽANO)
Druh vystúpenia: Vystúpenie s faktickou poznámkou

112. Ďakujem za slovo, pán predsedajúci. Pán poslanec Schlosár, ja chápem vaše obavy, nám tiež na ľuďoch záleží ako aj vám, ale musíme dôverovať našim odborníkom a toto rozhodnutie je hlavne kvôli zdravotníctvu. Ja pevne dúfam, že dnes poslednýkrát hlasujeme za tento núdzový stav. A vám, pán premiér Heger, prajem veľa múdrych rozhodnutí. Ďakujem.